העיר בריסל מציעה נסיעה בתחבורה ציבורית יעילה שכוללת רכבת תחתית (מטרו), חשמלית (רכבת קלה) ואוטובוסים, לכן אפשר להתנייד בבריסל בקלות ובמהירות לכל חלקי העיר. העיר העתיקה של בריסל קטנה יחסית ומומלץ לחקור אותה ברגל. למעוניינים ניתן להגיע מנקודה אחת לשניה בעיר בריסל בעזרת מונית. אם הגעתם לבריסל ליום-יומיים מומלץ לרכוש כרטיס לאוטובוס תיירים HOP-ON HOP-OFF, האוטובוס עוצר בעשרות נקודות עניין בבריסל. בכל תחנה ניתן לרדת ואז להמשיך לנקודה הבאה מבלי להתאמץ.